
Comisia pentru buget,

finanţe şi bănci

Bucureşti,     04.02.2015   

Nr. 4c-2/545
Comisia pentru agricultură, silvicultură, industrie alimentară şi servicii specifice
Bucureşti,       04.02.2015
Nr. 4c-4/18
PLx401/2013
BIROUL PERMANENT 

AL

CAMEREI DEPUTAȚILOR
Vă înaintăm, alăturat, raportul comun asupra propunerii legislative pentru aprobarea activităților pentru care se acordă sprijin financiar federațiilor din sectorul agricol, a cuantumului acestuia, precum și a sumei totale alocate fiecărei activități, trimisă cu adresa nr. Plx.401/2013 din 28 octombrie 2013 Comisiei pentru buget, finanţe şi bănci şi Comisiei pentru agricultură, silvicultură, industrie alimentară şi servicii specifice, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.

	PREŞEDINTE,

Viorel ŞTEFAN
	PREŞEDINTE,

Nini SĂPUNARU

RAPORT COMUN
asupra propunerii legislative pentru aprobarea activităților pentru care se acordă sprijin financiar federațiilor din sectorul agricol, a cuantumului 
acestuia, precum și a sumei totale alocate fiecărei activități
În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanțe și bănci, şi Comisia pentru agricultură, silvicultură, industrie alimentară şi servicii specifice au fost sesizate spre dezbatere în fond cu propunerea legislativă pentru aprobarea activităților pentru care se acordă sprijin financiar federațiilor din sectorul agricol, a cuantumului acestuia, precum și a sumei totale alocate fiecărei activități, trimisă cu adresa nr. Plx.401/2013 din 28 octombrie 2013.

Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins iniţiativa legislativă în şedinţa din 22 octombrie 2013.

Consiliul Legislativ a avizat favorabil propunerea legislativă.
Comisia juridică, de disciplină şi imunităţi a avizat negativ iniţiativa legislativă.
Iniţiativa legislativă are ca obiect de reglementare stabilirea cadrului juridic pentru acordarea sprijinului financiar federaţiilor din sectorul agricol. Se are în vedere ca activităţile pentru care se oferă acest sprijin să fie aprobate prin ordin al Ministerului Agriculturii şi Dezvoltării Rurale.

Beneficiarii sprijinului financiar sunt doar federaţiile cu reprezentare naţională, legal constituite, care au reprezentare la nivel european şi îşi desfăşoară activitatea în grupurile de lucru ale organizaţiilor agricultorilor europeni de la Bruxelles.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci  şi Comisia pentru agricultură, silvicultură, industrie alimentară şi servicii specifice şi-au desfăşurat lucrările în şedinţe separate.
Astfel,  Comisia pentru agricultură, silvicultură, industrie alimentară şi servicii specifice a examinat iniţiativa legislativă în şedinţa din 27 ianuarie 2015, iar Comisia pentru buget, finanţe şi bănci în şedinţa din ziua de 03 februarie 2015. 
La dezbaterile Comisiei pentru agricultură, silvicultură, industrie alimentară şi servicii specifice şi la cele ale Comisiei pentru buget, finanţe şi bănci a participat, în calitate de invitat, în conformitate cu prevederilor art. 54 şi 55 din Regulamentul Camerei Deputaţilor, republicat, cu modificările și completările ulterioare, din partea Ministerul Agriculturii şi Dezvoltării Rurale, domnul Dumitru Daniel Botănoiu – secretar de stat.
La lucrările Comisiei pentru agricultură, silvicultură, industrie alimentară şi servicii specifice au fost prezenți 35 deputaţi din totalul de 37 de membri, iar la cele ale Comisiei pentru buget, finanţe şi bănci şi-au înregistrat prezenţa 33 deputaţi din totalul de 34 de membri.
În urma examinării iniţiativei legislative şi a opiniilor exprimate, deputaţii celor două Comisii au hotărât, în unanimitate de voturi, să supună Plenului Camerei Deputaţilor spre dezbatere şi adoptare propunerea legislativă pentru aprobarea activităţilor pentru care se acordă sprijin financiar federaţiilor din sectorul agricol, a cuantumului acestuia, precum şi a sumei totale alocate fiecărei activităţi cu amendamentele admise prezentate în anexă.
În raport cu obiectul şi conţinutul său, iniţiativa legislativă face parte din categoria legilor ordinare.
	PREŞEDINTE,

Viorel ŞTEFAN
	PREŞEDINTE,

Nini SĂPUNARU

	SECRETAR,

Mihai Aurel DONŢU
	SECRETAR,

Costel ŞOPTICĂ 


 Şefi serviciu

 Giorgiana Ene

Anton Păştinaru
Consilier parlamentar

Vasilica Popa

ANEXĂ

Amendamente admise

În urma dezbaterii, Comisiile propun adoptarea iniţiativei legislative cu următoarele amendamente:
	Nr. crt.
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1.
	LEGE

pentru aprobarea activităţilor pentru care se acordă sprijin financiar federaţiilor din sectorul agricol, a cuantumului acestuia, precum şi a sumei totale alocate fiecărei activităţi
	Titlul legii se modifică şi va avea următorul cuprins:

LEGE

privind aprobarea plăţii anuale a cotizaţiilor şi serviciilor lingvistice pentru organizaţiile profesionale/interprofesionale neguvernamentale din sectorul agricol şi agroalimentar

Autori: 

    Comisia pentru agricultură şi Comisia pentru buget
	Având în vedere obligaţiile financiare ale organizațiilor neguvernamentale din sectorul agroalimentar cu reprezentare la nivel European,

In considerarea şi pentru repartizarea intereselor României în domeniul agroalimentar în contextul pieţei unice europene,
Văzând practica ţărilor membre U.E. cu privire la acest aspect, şi anume susţinerea financiară a ONG-urilor pentru plata cotizaţiilor datorate organizaţiilor europene ale căror membre sunt.

	2.
	Art.1. - Prezenta lege reglementează stabilirea şi asigurarea cadrului juridic privind condiţiile generale pentru acordarea sprijinului financiar către organizaţiile profesionale din agricultura.
	Articolul 1 se modifică şi va avea următorul cuprins:

    „Art.1. - Se aprobă plata cotizaţiilor şi serviciilor lingvistice pentru organizaţiile profesionale/ interprofesionale neguvernamentale din sectorul agricol şi agroalimentar, de la bugetul de stat, prin bugetul Ministerului Agriculturii şi Dezvoltării Rurale.”
Autori: 

    Comisia pentru agricultură şi Comisia pentru buget
	

	3.
	Art.2. - Federaţiile din agricultură, constituite din necesitatea ca producătorii agricoli să fie reprezentaţi în raporturile cu instituţiile naţionale şi europene, trebuie să participe la elaborarea unei politici de nivel european similar din statele membre. 


	Articolul 2 se modifică şi va avea următorul cuprins:

    „Art. 2. - (1)  Beneficiază de prevederile prezentei legi organizaţiile profesionale/interprofesionale constituite la nivel naţional, reprezentate în organizaţiile de profil din cadrul Uniunii Europene şi/sau organizaţii stabilite ca făcând parte din Grupurile de Dialog Civil ale  Comisiei Europene pentru Agricultură şi Dezvoltare Rurală.”

Autori: 

    Comisia pentru agricultură şi Comisia pentru buget
	Pentru că legislaţia europeană de interes pentru agricultura românească este într-o consecventa schimbare şi în acest context, participarea la discuţii a ONG-urilor din agricultură au un impact pozitiv la nivelul decizional al U.E. şi permite împărtăşirea intereselor agricultorilor români cu ale tuturor celorlalți agricultori europeni din perspectiva interesului naţional susţinut de ONG-urile din România.

Se are în vedere rolul activ evident al participării ONG-urilor în procesul de adoptare a deciziilor la nivelul Uniunea Europeană cu impact direct asupra economiei naţionale.

	4.
	Art.3. - (1) Ministerul Agriculturii şi Dezvoltării Rurale asigură, prin Direcţia generală politici agricole şi strategii şi Direcţia generală buget finanţe şi fonduri europene, elaborarea reglementarilor sectoriale şi gestionarea fondurilor financiare necesare acordării sprijinului financiar către organizaţiile profesionale din agricultură, aprobate prin ordin al ministrului agriculturii şi dezvoltării rurale. 

(2)  Instituţia responsabilă pentru implementarea sprijinului financiar este Ministerul Agriculturii şi Dezvoltării Rurale, prin entităţile din sectorul de stat cu atribuţii în agricultură şi dezvoltare rurală judeţene, respectiv a municipiului Bucureşti.
	Articolul 3 se modifică şi va avea următorul cuprins:

    „Art.3. – Valoarea cotizaţiilor şi plafonul în limita căruia se decontează serviciile lingvistice, procedura de acordare, verificare şi control, se aprobă prin hotărâre a Guvernului, la propunerea Ministerului Agriculturii şi Dezvoltării Rurale, în termen de 30 zile de la intrarea în vigoare a prezentei legi.”

Autori: 

    Comisia pentru agricultură şi Comisia pentru buget

	

	5.
	Art. 4. - (1)  Beneficiarii sprijinului financiar sunt federaţiile cu reprezentare naţională, legal constituite, care au reprezentare la nivel european şi îşi desfăşoară activitatea în grupurile de lucru ale organizaţiilor agricultorilor europeni de la Bruxelles.
	Se elimină

Autori: 

    Comisia pentru agricultură şi Comisia pentru buget
	

	6.
	Art. 5. -  Activităţile pentru care se acordă sprijin financiar organizaţiilor din agricultură, cuantumul sprijinului, suma alocată pe categoriile de cheltuieli, precum şi suma totală alocată activităţii se stabilesc prin ordin al ministrului agriculturii şi dezvoltării rurale.
	Se elimină

Autori: 

    Comisia pentru agricultură şi Comisia pentru buget
	

	7.
	Art. 6. – Sprijinul financiar se acordă în urma depunerii şi înregistrării cererii de finanţare, astfel:

a)  80% din valoarea totală până la sfârşitul lunii martie a fiecărui an;

b) restul de 20% până la sfârşitul lunii noiembrie a fiecărui an calendaristic.

	Se elimină

Autori: 

    Comisia pentru agricultură şi Comisia pentru buget
	

	8.
	Art. 7. -  (1)  Utilizarea sprijinului pentru alte scopuri decât cele pentru care a fost solicitat este interzisă şi se consideră ajutor necuvenit.

(2) Sumele necuvenite acordate sub formă de sprijin se recuperează, cu aplicarea dobânzilor şi penalităţilor prevăzute de legislaţia în vigoare.
	Se elimină.

Autori: 

    Comisia pentru agricultură şi Comisia pentru buget

	

	9.
	Art. 8. - Prevederile prezentei legi intră în vigoare la 30 de zile de la publicarea în Monitorul Oficial al României, Partea I.
	Se elimină.  

Autori: 

    Comisia pentru agricultură şi Comisia pentru buget

